Lapsiperheille - Syöte
Musti ja Lysti kutsuvat tunturiin laskemaan ja leikkimään! Hiihtokeskus Iso-Syötteen Lumimaan perherinteet, pulkkamäki, ihka elävät porot, liukumäki, leikkipaikka ja Seikkailureitti viihdyttävät koko perhettä. Alueen ravintoloista löytyvät lasten suosikkiruuat, Romekievarissa pääsee pelaamaan hauskoja pelejä, Hotelli Iso-Syötteellä uimaan ja Pärjänkievarilla karkkibingoon. Maskotti porot Musti ja Lysti järjestävät rinteillä hauskoja tapahtumia. Iso-Syötteellä viihtyy koko perhe!
Lumimaan erikoisuus on Mustin ja Lystin oma, metsän siimeksessä mutkitteleva Seikkailureitti. Luminen metsä, jännittävä reitti ja hauskat tehtävärastit kutsuvat paikalle yhä uudestaan. Metsään onkin piilotettu niin paljon kaikkea hauskaa, ettei niitä yhdellä laskulla mitenkään huomaa! Vai joko löysit salareitin tai Tarmo-pöllön piilottamat joulusukat? Seikkailureitiltä löytyy myös vaihtuva tehtävä, jonka oikeasta vastauksesta saa pienen palkinnon hiihtokoulun tiskiltä.
Lumimaan hissit ovat ilmaisia alle 7-vuotiaille kypäräpäille. Myös pulkkamäki on ilmainen, eikä aina tarvitse mennä alamäkeen, sillä lumilabyrintti tulee Lumimaahan myös tänä talvena!
Nyt mennään! Perherinteissä vauhdin hurmaa tarjoavat kaikenikäisille laskettelijoille ja lumilautailijoille sopivat pujottelurata, aaltolatu ja MiniStreet. Myös vanhemmat ovat tervetulleita – jos näin hurjaan menoon uskaltavat heittäytyä – sillä näissä suorituspaikoissa vietetään perheiden parasta yhteistä aikaa.
Perherinteet ovat pitkät ja leveät, joten tilaa on kaikentasoisille laskijoille. Hisseistä on useita poistumispaikkoja, joten kynnys aloittamiseen on matala – Lumimaa on aina sopivan hurja!
Seikkailumetsä Lue lisää Tapahtumat Lue lisää Ravintolat Lue lisää
Hiihtokoulu Lue lisää Lastenhoito Lue lisää Luontokeskus Lue lisää
RigletPark & MiniStreet Lue lisää Majoitus Lue lisää Mustin ja Lystin blogi Lue lisää
Iso-Syötteen Lumimaa on lasten oma alue vuoden 2012 hiihtokeskuksen parhaalla paikalla. Mitä Lumimaasta sitten löytyy? Hauskuutta, uskallusta, veikeyttä ja vinhaa uutuutta!
Omalla alueella on turvallista peuhata, opetella ja nauttia lumileikeistä. Lumimaa on lasten ehdoilla suunniteltu alue, jossa on tekemistä lapsille ja lapsiperheille koko loman ajan.
Kukas tuolla mutustaa eväitä? Jo Lumimaan portilla tapaat omassa aitauksessaan asuvat poromme Mustin ja Lystin, jotka eivät lainkaan pistä pahakseen syöttämistä ja ihailua. Löydät Lumimaasta upouuden ankkurihissin sekä nappihissin, Lastentalo Hippulan hoitopalvelut, makkaranpaistopaikkoja ja ilmaisen naruhissin ja taikamaton.
Ja onhan siinä poroilla ihmettelemistä, kun lapset säntäävät heti aamun valjettua liukumäkeen, pulkkamäkeen, nappihissiin yksi, mattohissille toinen ja pian yhdessä vinhaa vauhtia kohti Seikkailureittiä.
Vaikka lapsi olisi ensimmäistä kertaa suksilla, Wernerin hiihtokoulussa hän pääsee tutustumaan laskettelun tai lautailun saloihin ammattitaitoisten opettajien ohjauksessa. Hiihtokeskus Iso-Syötteellä perheen pienimmät pääsevät tutustumaan laskettelun iloon hauskalla ja turvallisella tavalla. Lisää tietoa Iso-Syötteen hiihtokoulun sivuilta.
Lisää hiihtokoulusta
RigletPark & MiniStreet
RigletParkissa 3-6 vuotiaat pääsevät opettelemaan lumilautailua hauskalla tavalla. Leikkikenttämäisessä RigletParkissa lapsi oppii freestyle suorituspaikkojen avulla. Hiihtokeskus Iso-Syötteen RigletParkin päällimmäinen tarkoitus on turvallisella ja lapselle mielekkäällä tavalla mahdollistaa lumilautailun oppiminen jo nuorella iällä. Riglet laudan ja monot saat vuokrattua Iso-Syötteen vuokraamosta . Lisäksi Hiihtokoulu tarjoaa RigletPark tunteja. RigletParkissa koetaan tekemisen riemua, täältä löydät varmasti yhdet tunturin leveimmistä hymyistä! Tutustu RigletParkkiin tarkemmin Iso-Syöte SnowParkin sivuilla.
Perheen huimapäät pääsevät harjoittamaan freestyle taitojaan MiniStreettiin. Uuteen rinteeseen tulevassa Iso-Syöte MiniStreetissä kaikenikäiset pääsevät turvallisesti ja tutussa ympäristössä kokeilemaan hyppyreitä ja pressejä. Oiva tapa tutustua freestylen maailmaan on myös hiihdonopettajiemme avulla! Lisää tietoa Ministreetistä Iso-Syöte Snowparkin sivuilla.
Lapsiparkki Hippula järjestää koulujen hiihtolomaviikoilla(8,9,10) erikoisohjelmaa perheen pienimmille ja miksei vähän isommillekin. Huippusuositut seikkailuretket jatkavat hiihtolomaviikoilla tiistaisin ja torstaisin. Musti ja Lysti järjestävät lisäksi perheen pienimmille 3-osaisia Cup-kilpailuita. Hiihtolomilla maanantaisin, keskiviikkoisin ja perjantaisin kilpaillaan mm. rinteessä pujotellen ja rattikelkkaillen. Voit huoletta osallistua vain yhteen osakilpailuun, kaikki palkitaan! Ilmoittaudu mukaan jo ennakkoon, puh. 0400 301500 ja tule pitämään hauskaa!
Iso-Syötteen Lumimaasta löydät luotettavan ja laadukkaan lastenhoitopalvelun. Laskettelukeskuksessamme lapsiperheiden vanhemmat voivat nauttia talviurheilusta meillä myös omaan tahtiin. Lastentalo Hippulassa lapsellasi on mukavaa tekemistä ja iloista seuraa, joten voit itse suunnata hyvillä mielin hoidetuille rinteille tai vaikka lumiseen takamaastoon.
Lastentalo Hippulalla on keskeinen sijainti, joten pääset vaivattomasti ja nopeasti hoitopaikalle niin takarinteiltä, parkeista kuin metsäreiteiltäkin.
Lastenhoitopalvelun ansiosta koko perheen ei tarvitse olla innostunut mäenlaskusta aina samaan aikaan tai koko päivän ajan – kun kaikki viihtyvät, kaikilla on hauskaa.
Hippula on avoinna joululomalla, helmikuun jokaisena launtaina, hiihtolomaviikoilla 8, 9 ja 10 sekä pääsiäisenä, aina klo 11-16. Hoitohinnat 5 €/tunti/lapsi ja sisarhinta 4 €/tunti.
Lisätietoja Iso-Syötteen rinnetoimisto arkisin klo 10-17 puh. 0201 476 471 tai email rinnetoimisto@isosyote.com
Lapsiperheet on otettu huomioon myös alueen majoitustarjonnassa. Syöttötuoli ja matkasänky kuuluvat monessa majoituskohteessa varustukseen. Mutta ei hätää, jos ne eivät kuulu, sillä jokaiseen kohteeseen on mahdollista tilata lisämaksusta niin syöttötuoli kuin matkasänkykin. Majoitusta mietittäessä kannattaa kiinnittää huomiota myös portaisiin. Ovatko portaat yläkertaan millaiset ja onko niissä lapsiporttia? Jokaisen Syötteen keskusvaraamon majoituskohteen esittelyssä mainitaan, mikäli portaissa on lapsiportti.
Lasten kanssa majoituttaessa myös sijainti on tärkeä. Syötteellä on monia majoitusvaihtoehtoja, jotka sijaitsevat niin rinteiden kuin hiihtolatujenkin läheisyydessä. Näin isommat lapset pääsevät helposti omatoimisesti laskettelemaan tai hiihtämään. Perheille sopivia majoituskohteita Iso-Syötteen tunturin juurella ovat mm. Loma-Saaga 6, Joukahainen, Mörrimöykky tai Aurinkorinne-huoneistot.
Loma-Saaga 6
Iso-Syötteen ravintolat toivottavat koko perheen tervetulleeksi
Kaikista ympäri tunturia sijaitsevista ravintoloista löytyy aikuisten makuun olevien ruokien lisäksi lasten suosikit. Koko perhe on aina tervetullut, eikä meillä tarvitse pelätä ääntä, kyllä sitä tunturiin mahtuu! Ilo ja leikki kuuluvat hiihtokeskukseen, myös ravintoloihin.
Hotelli Iso-Syötteen Panoraama-ravintolassa lasten ikiomalta listalta löytyvät mm. lasten suosikkihampurilaiset ja lautailijan lehtipihvit sekä jälkiruuaksi jäätelöannokset. Hotellin aulassa on perheen pienimmille leikkinurkkaus. Ravintola sijaitsee Iso-Syötteen huipulla, laskettelijat pääsevät Panoraama-ravintolaan ykkösrinteen yläosasta.
Romekievari on keskeisellä paikalla eturinteiden alla. Jos perheessänne lasketaan jo isommissa rinteissä tai parkissa, on lasten menoa helppo seurata täältä. Listalta löytyvät junioreiden ikisuosikit, munkki ja kaakao jälkkäriksi on must!
Takarinteiden puolella sijaitsevaan Pärjänkievariin pääsee joko laskemalla tai Lumimaasta kymmenessä minuutissa kävellen. Pärjällä parasta on pitsa! Lapsille löytyy ihan oman kokoinen, joka silti takuulla täyttää pikkuihmisen mahan. Pärjällä järjestettävät karkkibingot ovat legenda, jälkkäriä ei siis välttämättä kannata syödä liikaa!
Vinkki! Raikas ulkoilma ja laskettelu saattavat nälättää jo ennen lounasaikaa. Nappaa SyöteShopista paketti makkaraa ja pillimehut; Lumimaan nuotiopaikoilla voit näppärästi seurata lasten touhuja makkaranpaiston lomassa.
Lisää ravintoloista
Syötteen luontokeskus tarjoaa lapsille ja lapsiperheille tietoa, tekemistä ja elämyksiä. Luontokeskuksessa on runsaasti maksutonta ohjelmaa ja tekemistä – filmejä, valokuvasuunnistusta ja puuhanurkka. Löydätkö sinä Pekka Pöllön kaverit Lastuja selkosilta –näyttelyn uumenista? Voit myös vuokrata lastenkantorinkan tai frisbeegolf-kiekkoja.
Syötteen Luontokeskus sijaitsee metsän keskellä ja vartioi siellä kansallispuiston porttia. Alueella on lapsiperheille hyvin soveltuvia ja hyvin opastettuja retkeilyreittejä, myös talvisin!
Lisää Luontokeskuksesta
Mustin ja Lystin Blogi
Mustin ja Lystin blogi – Ei sauna puitta lämpeä
Ei sauna puitta lämpeä ”Eiköhän lämmitetä tostaisauna”,
Mustin ja Lystin blogi – Avantoa suurempi ahven
Avantoa suurempi ahven Pilkkireppu? Kyllä. Kaira? Jep. Pilkkijakkara ja lämpimänä pysymistä auttavat tavarat? Mukana. Eväsreppu, jossa eväsleipiä, palleroporonjäkälämuffinsseja ja höyryävän kuumaa kaakaota? Ehdottomasti. Pikkuporot Musti ja Lysti olivat pakanneet kaiken tarvittavan joulukuista pilkkiretkeä varten. Mukaan otettiin vielä kännykkä. Erinomaisen tärkeää oli myös kertoa isälle ja äidille, mille vesistölle ja mihin kohtaa sitä he olivat menossa. Jos tuli iso tai pieni hätä, vanhemmat tietäisivät, minne vesat olivat menneet.
Mustin ja Lystin blogi- Huimaa vauhtia pulkkamäessä
Huimaa vauhtia pulkkamäessä ”Joka on viimeinen alhaalla, joutuu tuomaan kaikkien laskuvälineet takaisin ylös”, Musti julisti pulkkamäen huipulta. Hän lähetti itsensä, Lystin ja pikkulintu Tarmon liikkeelle:
Mustin ja Lystin blogi – Moottoriporo
Moottoriporo ”Vauhtia vauhtia, vielä lisää vauhtia”, Lysti kannusti. Velipoika Musti oli joutunut vetojuhdaksi. Lysti istui pulkassa ja Mustin tehtäväksi oli langennut pitää vauhtia yllä. ”Milloin vaihdetaan osia?”, Musti aneli. ”Ei koskaan. Sinähän lupasit, että minä saan antaa sinulle yhden tehtävän siitä edestä, kun tiskasin astiat tänään puolestasi. Nyt siis turpaa soukemmalle ja anna palaa”, Lysti ilakoi. Mustilta alkoi jo vauhti hiljetä. ”En minä ole mikään moottoriporo”, hän valitti.